

TAGYON KÖZSÉG ÖNKORMÁNYZATA
8272 Tagyon, Petőfi u. 10.


[bookmark: _Hlk75771272]Szám: TA/367-5/2024. 

J E G Y Z Ő K Ö N Y V

Készült:	Tagyon Község Önkormányzata Képviselő-testülete 2024. november 18-án 7.30 órakor megtartott nyilvános üléséről

Az ülés helye:	Faluház (Tagyon, Petőfi u. 10.) polgármesteri iroda

Jelen vannak:	Gyarmati Kornél			polgármester
	Steierlein István			alpolgármester 
	Gyarmati-Piszker Hajnalka 
	Kránicz Sándor 			 
	Szelei Bálint 			képviselők

Tanácskozási joggal megjelent:
	dr. Varga Viktória 			jegyző, jegyzőkönyvvezető
	

Gyarmati Kornél polgármester: Köszönti az ülésen megjelenteket. Megállapítja, hogy a képviselő-testület 5 fő jelenlétével határozatképes, az ülést megnyitja. Javasolja, hogy a mai nyilvános ülésen a meghívóban szereplő napirendi pontok kerüljenek megtárgyalásra.

A napirendet a képviselő-testület egyhangú szavazással elfogadja. 

NAPIREND

1)  	A helyi adókról szóló rendelet felülvizsgálata
	Előterjesztő: Gyarmati Kornél polgármester

2)  	A helyi közművelődési feladatok ellátásáról szóló önkormányzati rendelet módosítása
	Előterjesztő: Gyarmati Kornél polgármester

3)  	A közvilágítás korszerűsítésére érkezett ajánlat elfogadása
	Előterjesztő: Gyarmati Kornél polgármester

4)  	Tag delegálása a Balatonfüredi Többcélú Társulás társulási tanácsába
	Előterjesztő: Gyarmati Kornél polgármester

5)  	Döntés karácsonyi támogatásról
	Előterjesztő: Gyarmati Kornél polgármester




NAPIREND TÁRGYALÁSA

1)  	A helyi adókról szóló rendelet felülvizsgálata
	Előterjesztő: Gyarmati Kornél polgármester

[bookmark: _Hlk26168995]Gyarmati Kornél polgármester: A rendelet felülvizsgálata során arra jutottak, hogy az önkormányzatnak bevételi forrásokat kell keresnie a növekvő kiadások fedezetére. Ezt semmiképp nem a helyi lakosok terhére kívánják megtenni, ezért javasolja, hogy a képviselő-testület vezesse be az idegenforgalmi adót, ami 400 Ft/éjszaka lenne. Úgy tudja, hogy a többi településen ez nagyon jól működik. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Gyarmati Kornél polgármester a határozati javaslatot szavazásra teszi fel.

Tagyon Község Önkormányzata Képviselő-testülete 5 igen szavazattal – egyhangúlag - az alábbi határozatot hozza:

[bookmark: _Hlk159913499][bookmark: _Hlk178579170][bookmark: _Hlk182810721][bookmark: _Hlk182815765]10/2024. (XI.19.)	ÖNKORMÁNYZATI 		RENDELET

Tagyon Község Önkormányzata Képviselő-testülete a helyi adókról szóló rendelet-tervezetet elfogadja és 10/2024 (XI.19.) számon önkormányzati rendeletei közé iktatja.


2)  	A helyi közművelődési feladatok ellátásáról szóló önkormányzati rendelet módosítása
	Előterjesztő: Gyarmati Kornél polgármester

Gyarmati Kornél polgármester: Kéri jegyző asszonyt, hogy ismertesse az előterjesztést.

dr. Varga Viktória jegyző: A rendelet módosítására a Nemzeti Közművelődési Intézet, mint szakfelügyelet ellenőrzése és figyelemfelhívása miatt kerül sor, melyben a rendelet 1. § (1) bekezdés d) pontjában az „igény esetén” szövegrész törlését kérik.

Gyarmati Kornél polgármester: Köszöni. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Gyarmati Kornél polgármester a határozati javaslatot szavazásra teszi fel.

Tagyon Község Önkormányzata Képviselő-testülete 5 igen szavazattal – egyhangúlag - az alábbi határozatot hozza:

[bookmark: _Hlk178579185][bookmark: _Hlk182815784]11/2024. (XI.19.)	ÖNKORMÁNYZATI 		RENDELET

Tagyon Község Önkormányzata Képviselő-testülete a helyi közművelődési feladatok ellátásáról szóló 10/2021. (VI.25.) önkormányzati rendelet módosításáról szóló rendeletet-tervezetet elfogadja és 11/2024. (XI.19.) számon önkormányzati rendeletei közé iktatja.


3)  	A közvilágítás korszerűsítésére érkezett ajánlat elfogadása
	Előterjesztő: Gyarmati Kornél polgármester

[bookmark: _Hlk178328248]Gyarmati Kornél polgármester: Több lehetőség is lett volna, végül csak egy árajánlat érkezett be, ami korrektnek tűnik. 17 lámpatest cseréje és a kapcsolódó munkák bruttó 1.639.437 Ft-ba kerül, ami 4 év alatt térül meg és 60 % energiamegtakarítást jelent. A Fénysport Lux. Kft. a korszerűsítést követően vállalja a karbantartást is, ami azért fontos, mert az E.on-nal csak fél évig van még szerződésük, ők utána már nem foglalkoznak a közvilágítással. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Gyarmati Kornél polgármester a határozati javaslatot szavazásra teszi fel.

Tagyon Község Önkormányzata Képviselő-testülete 5 igen szavazattal – egyhangúlag - az alábbi határozatot hozza:

[bookmark: _Hlk178579203][bookmark: _Hlk182815802]42/2024. (XI.18.)	Ta. ÖNKORMÁNYZATI 	HATÁROZAT

Tagyon Község Önkormányzata Képviselő-testülete a település közvilágításának korszerűsítésére a Fénysport Lux Kft. (2890 Tata, Agostyáni út 5., adószám: 12879029-2-11) összesen nettó 1.290.895 Ft összegű ajánlatát elfogadja.

A szükséges forrást a 2024. évi költségvetésről szóló önkormányzati rendelet tartaléka terhére biztosítja. 

Felhatalmazza a polgármestert a szükséges szerződés aláírására.

Határidő: azonnal
Felelős: polgármester


4)  	Tag delegálása a Balatonfüredi Többcélú Társulás társulási tanácsába
	Előterjesztő: Gyarmati Kornél polgármester

Gyarmati Kornél polgármester: A Balatonfüredi Többcélú Társulás társulási megállapodása alapján a társult önkormányzatok képviselő-testületei által delegált tagok alkotják a Társulási Tanácsot. A tagok delegálásáról a képviselő-testületek döntenek, így ők a társulási tanácsba Steierlein István polgármestert delegálták. Mivel a 2024. június 9-i választáson új polgármestert választottak, új tag delegálásáról kell dönteni. Javasolja, hogy a társulási tanácsba továbbra is a települési önkormányzat polgármestere kerüljön delegálásra. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Gyarmati Kornél polgármester a határozati javaslatot szavazásra teszi fel.

Tagyon Község Önkormányzata Képviselő-testülete 5 igen szavazattal – egyhangúlag - az alábbi határozatot hozza:

[bookmark: _Hlk182815819]43/2024. (XI.18.)	Ta. ÖNKORMÁNYZATI 	HATÁROZAT

Tagyon Község Önkormányzata Képviselő-testülete a Balatonfüredi Többcélú Társulás Társulási Tanácsába Gyarmati Kornél polgármestert delegálja.


5)  	Döntés karácsonyi támogatásról
	Előterjesztő: Gyarmati Kornél polgármester

Gyarmati Kornél polgármester: A testület már tavaly is tudott a nyugdíjasok mellett a gyermekeknek is támogatást adni a karácsonyi ünnepek előtt. Mivel a költségvetésben a szükséges keret az idén is rendelkezésre áll, javasolja, hogy idén is szavazzanak a támogatásról.
A tavalyi támogatás összegét emelni is tudják kicsit, így a nyugdíjasok és a gyermekek egyaránt 20.000 Ft támogatást kapnának. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Gyarmati Kornél polgármester a határozati javaslatokat egyben teszi fel szavazásra.

Tagyon Község Önkormányzata Képviselő-testülete 5 igen szavazattal – egyhangúlag - az alábbi határozatokat hozza:

[bookmark: _Hlk182815851]44/2024. (XI.18.)	Ta. ÖNKORMÁNYZATI 	HATÁROZAT

Tagyon Község Önkormányzata Képviselő-testülete az egyes szociális és gyermekvédelmi ellátási formák szabályozásáról szóló 4/2016. (III. 05.) önkormányzati rendelet 10. §-a alapján normatív települési támogatást állapít meg a Tagyon községben életvitelszerűen élő és lakóhellyel, vagy tartózkodási hellyel rendelkező, öregségi nyugdíj ellátásban részesülők számára a karácsonyi ünnepekkel kapcsolatos kiadások fedezése érdekében.

A támogatás mértéke személyenként 20.000 Ft.

A települési támogatás igénylésével kapcsolatos adatlapokat 2024. december 13-ig lehet benyújtani a Zánkai Közös Önkormányzati Hivatal Szentantalfai Kirendeltségén.

A normatív települési támogatás fedezetét a 2024. évi költségvetésről szóló önkormányzati rendelet terhére biztosítja.

Felkéri a jegyzőt, hogy a települési támogatás kiutalásáról gondoskodjon.

Határidő: 2024. december 20.
Felelős: polgármester, jegyző

[bookmark: _Hlk182815866]45/2024. (XI.18.)	Ta. ÖNKORMÁNYZATI 	HATÁROZAT

Tagyon Község Önkormányzata Képviselő-testülete az egyes szociális és gyermekvédelmi ellátási formák szabályozásáról szóló 4/2016. (III. 05.) önkormányzati rendelet 10. §-a alapján normatív települési támogatást állapít meg a Tagyon községben életvitelszerűen élő és lakóhellyel, vagy tartózkodási hellyel rendelkező újszülött korútól a nappali tagozaton tanulmányokat folytató gyermekek (törvényes képviselőjük) részére a karácsonyi ünnepekkel kapcsolatos kiadások fedezése érdekében.

A támogatás mértéke gyermekenként 20.000 Ft.

A települési támogatás igénylésével kapcsolatos adatlapokat 2024. december 13-ig lehet benyújtani a Zánkai Közös Önkormányzati Hivatal Szentantalfai Kirendeltségén.

A normatív települési támogatás fedezetét a 2024. évi költségvetésről szóló önkormányzati rendelet terhére biztosítja.

Felkéri a jegyzőt, hogy a települési támogatás kiutalásáról gondoskodjon.

Határidő: 2024. december 20.
Felelős: polgármester, jegyző





Gyarmati Kornél polgármester: Van még pár dolog, amiben a testület együttgondolkodását kéri. A temetői kerítést a szarvasok eléggé megrongálták, aki már többször javította jelezte, hogy decemberben lenne rá kapacitása, hogy magasítással és villanypásztorral kijavítsa. A Köveskáli Önkéntes Tűzoltóegyesülettől érkezett egy támogatási kérelem, illetve a nemzetiségi önkormányzatuk kért abban segítséget, hogy az adventi foglalkozás egyik előadóját a települési önkormányzat fizesse ki. Közös forraltboros összejövetelt terveznek, ennek kiegészítő programja lenne az adventi kézműves foglalkozás. Ezekben kell dönteni majd.  

Steierlein István alpolgármester: A temetői kerítés tényleg rossz állapotban van, azt javasolná megcsináltatni. A nemzetiségi önkormányzattal eddig is nagyon jó, szoros együttműködés volt, ezt meg kell tartani.


Több napirendi pont nem lévén Gyarmati Kornél polgármester megköszöni a nyilvános ülésen való részvételt, és azt 7.50 órakor bezárja.


K.m.f.



                   Gyarmati Kornél					       dr. Varga Viktória
         polgármester			   	                               jegyző		            

